**E L Ő T E R J E S Z T É S**

**Borzavár Községi Önkormányzat Képviselő-testülete**

2020. július 9-i rendkívüli ülésére

Tárgy: Pályázat benyújtása az „Önkormányzati feladatellátást szolgáló fejlesztések támogatására” című felhívásra

Előadó: Dombi László István polgármester

Előterjesztés tartalma: határozati javaslat Szavazás módja: egyszerű többség

Az előterjesztés előkészítésében részt vett: Városüzemeltetési Osztály

Az előterjesztés előkészítésében közreműködtek: -

Láttam:

.................................................

Sümegi Attila jegyző

Tisztelt Képviselő-testület!

2020. június 4-én megjelent az önkormányzati feladatellátást szolgáló fejlesztések támogatására szóló pályázati felhívás.

A támogatható alcélok:

a) intézmények fejlesztése: bölcsőde, óvoda (társulás esetén székhely önkormányzat pályázhat), egészségügyi alapellátás, közös önkormányzati hivatal székhely

b) óvodai, iskolai és utánpótlás sport infrastruktúra

c) utak, járdák, hidak felújítása (önkormányzati tulajdonú)

A támogatható célok közül a c) alcélt, a „belterületi járdák, utak, hidak felújítása” javasolom az alábbi, önkormányzati tulajdonú út- és járdaszakaszok vonatkozásában:

1. Szépalmai utca (565 hrsz) és templom melletti parkoló (520/2 hrsz)

2. Alkotmány utca (40/1 hrsz)

3. Alkotmány utcától Óvodához vezető járda (97/2 hrsz)

4. Csárda köz (kereszttől, 416 és 260 hrsz)

A beérkezett indikatív ajánlatok (kivitelezésre és műszaki ellenőrzésre árajánlat) alapján a beruházás költségvetése 14 353 922Ft,

Felújítás: nettó 11 097 576 Ft + 27% ÁFA, bruttó 14 093 922 Ft

Műszaki ellenőrzés: bruttó 260 000 Ft

ÖSSZESEN: 14 353 922 Ft,

mely a következő forrással finanszírozható:

Támogatás (85%): 12 200 832 Ft

Önerő (15%) 2 153 090 Ft

A beruházás megvalósítására a támogatás elnyerése esetén 2021. december 31-ig lesz lehetőség, így az Önkormányzat 2021. évi költségvetésének terhére az önerő biztosítható lesz.

Kérem a Képviselő-testületet az előterjesztés megtárgyalására és a határozati javaslat elfogadására.

Borzavár, 2020. július 7.

Dombi László István

polgármester

Határozati javaslat

Borzavár Községi Önkormányzat Képviselő-testületének

**…/2020. (VII. ...) határozata**

1./ Borzavár Községi Önkormányzat Képviselő-testülete a helyi önkormányzatokért felelős miniszter az államháztartásért felelős miniszterrel közösen meghirdetett, a Magyarország 2020. évi központi költségvetésről szóló 2019. évi LXXI. törvény 3. melléklet II.2. pont szerinti Önkormányzati feladatellátást szolgáló fejlesztések támogatása igénybevételére pályázatot nyújt be a kiírás I. c) alcélja keretében a tulajdonában lévő belterületi utak, járda felújítására.

|  |  |
| --- | --- |
| A fejlesztés célja: | Borzavár, Alkotmány utca (40/1 hrsz), Csárda-köz utca (260 és 416 hrsz), Szépalmai utca (520/2 és 565 hrsz) útfelújítása, és Alkotmány utcáról óvodához vezető járda (97/2 hrsz) felújítása |
| A fejlesztés bruttó összköltsége: | 14 093 922 Ft |
| A fejlesztés forrásösszetétele: |  |
| Állami támogatás | 12 200 832 Ft |
| Önerő | 2 153 090 Ft |

2./ A Képviselő-testület a fejlesztéshez szükséges 2 153 090 Ft, azaz kettőmillió- egyszázötvenháromezer-kilencven forint önrész összegét az Önkormányzat 2021. évi költségvetésében biztosítja.

3./ A Képviselő-testület felhatalmazza a polgármestert a pályázat benyújtására.

Felelős: Dombi László István polgármester

Határidő: 1./ és 2./ pontok esetében: azonnal

3./ pont esetében: 2020. július 10.